PARAS ON VIELÄ EDESSÄ
JOS SINÄ OLET TAIKINA, MISSÄ ON HAPATE?
Isä, kiitän Sinua läsnäolostasi. Kiitän Sinua Pyhästä Hengestä.
Kiitos, että Pyhä Henki tulee mukanamme, sillä Hän asuu meissä.
On suuri kunnia palvoa yhdessä Jeesusta ja kokoontua Sanan ääreen.
Voimme kasvaa ja muuttua yhdessä. Annamme Sinulle ylistyksen -
kaikesta siitä, mitä teet jokaisen elämässä ja seurakunnassamme.
Meillä on paljon aihetta kiitokseen. Auta ihmisiä löytämään yhteys.
Kiitos siitä Jeesuksen nimessä.
Aamen. Istukaa, olkaa hyvät.
Puhun merkityksestäsi ja siitä, mikä sen määrittää.
Jos sinä olet taikina, missä on hapate?
Kun Raamattu kutsuu sinua taikinaksi, se ei viittaa kokoosi, -
vaan sinua verrataan leipäpalaan.
Hapattaako hapate taikinan vai taikinoittaako taikina hapatteen?
Osuuko auto tolppaan vai tolppa autoon?
Muuttavatko rypyt naamaani vai muuttaako naamani ryppyjä?
Voisin jatkaa tästä aiheesta, mutta mennään Raamatun Sanaan.
1. Kor. 5:6―8 Message-käännöksen mukaan, -
koska Eugene Peterson saa usein tekstin heräämään eloon.
"Lipevä ja kylmä ylimielisyytenne näissä asioissa vaivaa minua.
Sivuutatte sen pikkujuttuna, mutta se on kaikkea muuta.
Hiivakin on pieni asia, mutta se vaikuttaa nopeasti koko taikinaan.
Hankkiutukaa siis eroon hiivasta.
Oikea identiteettimme on koruton, ei vääränlaisen aineksen turvottama.
Messias, Pääsiäiskaritsamme, on jo uhrattu pääsiäisateriaa varten, -
ja meidän osamme juhlassa on olla happamaton leipä.
Otetaan siis oma osamme juhlassa, ei pahuuden hiivan turvottamina, -
vaan litteänä leipänä, aitona, yksinkertaisena ja vaatimattomana."
Tässä siis puhutaan hapatteen tai hiivan voimasta leipätaikinaan.
Ennen kuin alan soveltaa näitä jakeita elämäämme, -
puhun vähän hiivasta ja taikinasta eli leivästä.
Hiiva on todella pienikokoinen.
Sen halkaisija on yksi tuuman kahdestuhannes viidessadasosa.
Osa teistä on elänyt vain metrijärjestelmän aikaan.
Tuuma on noin tämän verran. Siitä kahdestuhannes viidessadasosa -
on enintään yhtä paksu kuin sormenkynteni. Hiiva on siis pieni, -
mutta uskomattoman läpitunkeva ja vaikutusvaltainen.
Loppujen lopuksi hiivalla on valta leipään tai taikinaan nähden.
Niin Raamattu meille opettaa. Hiiva on vain pikkuruinen sieni.
Se on sieni, jolla on uskomaton kyky lisääntyä jatkuvasti.
Taikina viittaa suurempaan ryhmään. Se tarkoittaa meitä, sinua ja minua.
Se tarkoittaa ihmisen koko olemusta, henkeä, sielua, ruumista ja luonnetta.
Käytännössä se tarkoittaa koko elämäämme.
Se tarkoittaa asioita, jotka voivat olla todella pieniä, -
mutta hallitsevat koko olemustamme. Paavali kirjoittaa korinttilaisille, -
että heidän pitää hankkiutua eroon tuosta vanhasta hapatteesta.
Meidän täytyy keskittyä Kristukseen ja siihen, mitä Hän teki puolestamme.
Toivottavasti saatte tästä ajatuksesta kiinni.
Kuvittele pieniä bakteereja, jotka lisääntyvät sisälläsi.
Syöpä leviää samalla tavalla, ja hiivakin toimii niin.
Tällaisen kuvan Raamattu maalaa eteemme puhuessaan hapatteesta.
Joskus Jeesus puhuu hapatteesta myös positiivisena asiana -
ja vertaa Jumalan valtakuntaa hapatteeseen, -
mutta aina se ei ole hyvä asia.
Vaikka hiivasta on joskus hyötyä, useimmiten se leviää villisti.
Vaikka hiivaa käytetään leivän ja viinin valmistamiseen, -
se voi myös aiheuttaa kivuliaan tulehduksen.
Vanha hapate on siis kuin tulehdus, joka pilaa Jumalan suunnitelman.
Toivon, ettette ota tätä tuomiona, koska haluan vain rohkaista teitä -
ja varmistaa, ettei mikään estä meitä olemasta kaikkea sitä, -
mitä Jumala haluaa meidän olevan. Tämän halusin sanoa ihan ensiksi.
Käyn läpi neljä asiaa hapatteen ja taikinan ominaisuuksista.
Hapate on siis taikinaa voimakkaampi. Olen puhunut ystävyyssuhteista.
Jakeessa 1. Kor. 15:33 puhutaan huonosta seurasta.
"Älkää eksykö. 'Huono seura hyvät tavat turmelee.'"
Ehkä olet ihminen, joka elää hyvin ja rakentaa hyvälle perustalle.
Rakennat elämääsi hyviä tapoja ja luulet, että voit vaikuttaa ihmisiin, -
jotka eivät ole hyvää seuraa, mutta Raamattu opettaa, -
että heidän vaikutuksensa sinuun tulee lopulta olemaan vahvempi.
He vaikuttavat hapatteen tavoin pikku hiljaa ajatuksiisi, sieluusi, -
henkeesi, sydämeesi ja tekoihisi. He vaikuttavat kaikkeen elämässäsi.
Toiseksi hiiva lisääntyy.
Se on alussa pieni, mutta se lisääntyy ja kuplii.
Se on kuin joukko molekyylejä, jotka lisääntyvät ja jakautuvat.
Se vain kasvaa ja lisääntyy, ja lopulta se valloittaa kaiken.
Juuri niin Paavali tässä sanookin.
Katsomme syntiä ulkopuolelta ja pidämme sitä usein tekona.
Synti on kuitenkin luonto. Synnymme luonnoltamme syntisinä.
Ennen kuin Jeesuksen ristintyö sovittaa synnin, se toimii kuin hiiva.
Se tunkeutuu joka paikkaan ja vaikuttaa kaikkeen sisältä käsin.
Se ei tule meihin ulkoa. Raamattu puhuu katkeruudesta.
Katkeruus on kuin hapate. Se alkaa pienenä juurena, -
mutta jakeen Hepr. 12:15 mukaan tuo pieni katkeruuden juuri -
tunkeutuu lävitsemme, kasvaa ja nousee esiin, turmelee monia -
ja aiheuttaa paljon harmia. Hapate on siis leipää vahvempi, -
se kasvaa ja leviää nopeasti, ja leipätaikinan sisällä se määrittää, -
mikä kohottaa leivän.
Elämässämme se määrittää sen, mille annamme valtaa.
Hapate voi olla synti, joka alkaa hallita sinua.
Tai sitten elämäsi ja ihmissuhteesi ovat vain täysin sekaisin.
Myös sekasotku vaikuttaa elämääsi sisältä ulospäin.
Sellainen on hapatteen voima.
Ehkä sinulla on velkaa tai raha-asiasi ovat sotkussa.
Myös nuo ongelmat voivat turmella sinut samoin kuin synti.
Nekin vaikuttavat sisältä ulospäin.
Kuten sanoin, tietynlaista hiivaa tai hapatetta kannattaa vaalia, -
koska sitä voi käyttää hyvään asiaan, -
kuten leivän nostattamiseen tai rypäleiden muuttamiseen viiniksi.
Hapatteella on siis myös hyviä käyttötarkoituksia, -
mutta loppujen lopuksi sillä on voima tuhota Jumalan suunnitelma elämääsi.
Se voi turmella kaikki Jumalan sinulle antamat mahdollisuudet, -
ja sinulla on paljon mahdollisuuksia. Sinussa on paljon potentiaalia.
Jos luulet, että keksin sen päästäni, lue Jumalan lupauksia Raamatusta.
Raamattu on niitä täynnä, mutta usein luulemme, että ne toteutuvat -
vasta taivaassa, kuoleman jälkeen. Minusta on ollut hienoa nähdä, -
miten Jumala on käyttänyt uusinta kirjaani Elä, rakasta, johda.
Kirjan alaotsikko on Paras on vielä edessä. Se viittaa jakeeseen Fil. 1:6.
"varmasti luottaen siihen, että hän, joka on alkanut teissä hyvän työn, -
on sen täyttävä Kristuksen Jeesuksen päivään saakka."
Jumalan työ tulee täytetyksi silloin, mutta sitä tapahtuu jo nyt.
Aamen! Paras on vielä edessä. Sen haluan nähdä jokaisen elämässä.
Paholainen yrittää käyttää monia asioita estääkseen Jumalan työtä, -
murentaa mahdollisuuksiamme ja heikentää potentiaaliamme.
Hän yrittää pikku hiljaa saada meidät vetäytymään Jumalan suunnitelmasta.
Silloin olemme merkityksettömiä, kuin kahtia jakautunut valtakunta.
Raamattu sanoo, ettei kahtia jakautunut valtakunta kestä.
Mitä enemmän pystymme kaventamaan kuilua -
todellisen elämämme ja tunnustamamme uskon välillä, -
sitä paremmin voimme olla Jumalan käytössä ja astua sisään kaikkeen, -
mitä Hän on meille varannut, ja Hän on varannut meille paljon.
Hän on varannut meille paljon. Uskokaa tai älkää, -
työstän jo seuraavaa kirjaani, joka perustuu jakeeseen Ef. 3:20.
Se käsittelee sitä, että meille on varattuna jotain enemmän, -
enemmän kuin osaamme kuvitella. Luetaan tuo jae Messagen mukaan.
"Tiedäthän, Jumala voi tehdä mitä vain, paljon enemmän -
kuin osaat ikinä kuvitella, aavistaa tai pyytää villeimmissä unelmissasi!
Hän ei tee sitä määräilemällä meitä, vaan tekemällä työtä meissä.
Hänen Henkensä toimii syvällä sisimmässämme hellävaraisesti."
Rakastan tuota ajatusta. Hän tekee paljon enemmän -
kuin osaamme ikinä edes kuvitella. Siksi puhun yhä uudestaan kaikesta, -
mikä yrittää syövän tavoin saada väärät asiat nousemaan esiin, -
jolloin elämämme kantaa vääränlaista hedelmää.
Siksi on tärkeää, ettei se ihminen, jollainen haluaisimme olla -
ja Jumalan meille suunnittelema elämä -
olisi kovin kaukana siitä, mitä meissä oikeasti tapahtuu.
Jeesus puhui kolmenlaisesta hapatteesta.
Yksi niistä on fariseusten hapate eli toisin sanottuna tekopyhyys.
Luuk. 12:1―2 "Ennen kaikkea kavahtakaa fariseusten hapatusta, -
se on: ulkokultaisuutta. Ei ole mitään peitettyä, mikä ei tule paljastetuksi, -
eikä mitään salattua, mikä ei tule tunnetuksi."
Message-käännöksessä puhutaan tässä kohtaa naamiosta.
Se ei ole vain hieno kielikuva, -
vaan ajatus kreikan ulkokultaisuutta tarkoittavan sanan takana.
Se kuvaa antiikin ajan pantomiimiteatterin näyttelijöitä.
Heillä oli usein kasvoillaan naamari, joka kuvasi heidän hahmoaan.
Naamarissa saattoivat olla itkevät tai nauravat kasvot.
Tekopyhyys on sitä, että näyttelijä nauraa itkevän naamion takana -
tai itkee nauravan naamion takana. Sitähän tekopyhyys tarkoittaa.
Pidä tämä mielessäsi, kun luen samat jakeet Message-käännöksestä.
"Tässä vaiheessa ihmisiä oli tuhansia, ja he astuvat toistensa varpaille.
Mutta Jeesus keskittyi opetuslapsiin. Hän sanoi heille: 'Olkaa varuillanne, -
etteivät fariseusten hiiva ja epäaitous saastuta teitä.
Ette voi ikuisesti salata todellista itseänne. Se paljastuu nopeammin -
kuin arvaattekaan. Ette voi piiloutua uskonnollisen naamarin taakse.
Ennen pitkää naamari putoaa, ja todelliset kasvonne paljastuvat.
Ette voi kuiskata yhtä salassa ja saarnata julkisesti päinvastaista.
Tulee päivä, jolloin noita kuiskauksia toistetaan joka puolella kaupunkia.'"
Toisin sanoen saat niittää sitä, mitä olet kylvänyt.
Tekopyhyys on sitä, että teeskentelet olevasi jotain muuta kuin olet.
Se on fariseusten hapatetta. Sellaisia fariseukset olivat.
He olivat pelkkää ulkokultaisuutta, pelkkää naamaria.
Jeesus puhui heille suoraan. Mitä tulee uskoomme, -
ei-uskovat näkevät heti, jos uskomme on tekopyhää.
Eräs tanskalainen filosofi puhui kahdenlaisesta uskonnosta.
Ensimmäinen oli aitoa, ja usko vastasi todellista elämää.
Toinen taas oli tekopyhää elämää. C.S. Lewis sanoi tiettävästi, -
että jälkimmäinen uskonto esti häntä pitkään seuraamasta Jeesusta.
Meillä on siis vastuu ei-uskovia kohtaan, että olemme sitä, -
mitä sanomme olevamme, mutta teet myös suuren palveluksen itsellesi, -
jos suljet tuon kuilun todellisen elämäsi ja tunnustamasi uskon välillä.
Tekopyhyys nimittäin vahingoittaa kaikkein eniten sinua itseäsi.
Se tuhoaa potentiaalisi ja läpäisee koko olemuksesi.
Se voi vaikuttaa tapaasi ajatella, sielusi tai sisäisen ihmisesi tilaan -
ja hyvinvointiisi. Se voi lisääntyä sisälläsi bakteerin tavoin -
ja murentaa kaiken, mikä liittyy Jumalan suunnitelman toteutumiseen.
Sellaista on tekopyhyys. Toinen hapatteen laji -
oli Herodeksen ja fariseusten hapate. Fariseukset liittyvät asiaan aina.
Jeesus puhui tästäkin hapatteesta, joka oli myönnytysten tekeminen.
Herodes teki myönnytyksiä. Mark. 8:15 Messagen mukaan: -
"Jeesus varoitti: -
'Olkaa hyvin varovaisia ja pitäkää tarkasti silmällä -
fariseusten ja Herodeksen seuraajien saastuttavaa hiivaa.'"
Myönnytysten tekeminen on keskitien hakemista kahden ääripään välillä.
Se tarkoittaa, että uskoo tähän kirjaan, -
mutta hyväksyy paljon muutakin.
Uskon ja elämän välillä on aukko, ja se tuhoaa Jumalan suunnitelman.
Nämä asiat hiipivät niin helposti sisään uskoomme.
Uskon, että meidän kaikkien pitää joskus taistella, -
ettei arkielämämme ja uskomme välissä olisi mitään aukkoa.
Saatat todella uskoa Raamattuun, mutta silti tyytyä vähempään.
Uskon, että jos ihminen luopuu uskostaan, ongelma ei ollut se, -
ettei hän olisi uskonut tähän. Hän ei vain pystynyt elämään sitä todeksi.
Pikku hiljaa ja huomaamatta kuilu uskon ja elämän välillä kasvaa, -
ja lopulta se läpäisee kaiken, mikä liittyy Jumalan suunnitelmaan.
Minusta on hienoa nähdä ihmisten astuvan sisään Jumalan lupauksiin, -
ja taistelen aina kaikkea sitä vastaan, mikä yrittää ryöstää ne heiltä.
Pastorina suurin iloni on nähdä ihmisten astuvan sisään -
suureen ja avaraan elämään, jonka Jumala on heille suunnitellut.
Jos siis annamme tämän kuilun jatkaa levenemistään elämässämme -
emmekä tee asialle mitään, sillä on hallitsematon vaikutus -
Jumalan suunnitelmaan meille, sillä hiiva on taikinaa voimakkaampi.
Siksi meidän täytyy ymmärtää tämä asia. Kolmas hapate -
on saddukeusten hapate eli uskonnollisuuden kahleet.
Matt. 16:11―12 Messagen mukaan: -
"'Ettekö ole vielä huomanneet, ettei leipä ole ongelma?
Ongelma on hiiva, fariseusten ja saddukeusten hiiva.'
Silloin he ymmärsivät, ettei Hän puhunut syömisestä, -
vaan fariseusten ja saddukeusten tyylisestä opetuksesta."
Tekopyhyys on sitä, että teeskentelen olevani jotain muuta kuin olen.
On tärkeä pitää mielessä, ettet ole pelkästään syntiä, -
samoin kuin et ole yhtä kuin sairautesi.
Saatat sanoa olevasi diabeetikko, mutta et ole sitä. Olet kuka olet, -
mutta diabetes yrittää tunkeutua elämääsi.
Myönnytysten tekijä uskoo jotain, mutta on hyväksynyt jotain muuta.
Uskonnollinen ihminen sanoo: -
"Kristus tarjoaa tätä, mutta olen kääntänyt sen joksikin muuksi."
Se on koko asian ydin. Uskon, että Sanalla, Pyhällä Hengellä -
ja monilla muilla hyvillä asioilla on sama kyky toimia sisältä ulospäin -
ja levitä koko elämäämme, jos pidämme niistä hyvää huolta.
On selvää, että Sana voi muuttaa meitä paljon helpommin -
kuin me voimme muuttaa Sanaa. Siksi onkin niin surullista, -
että teemme Sanasta kokoelman sääntöjä ja ohjeita, -
vaikka Sana on täynnä sitä, mitä Kristus teki puolestamme.
Kaikki nuo asiat lopulta vain peittävät -
Jumalan mahtavan suunnitelman elämäämme varten.
Mikä kuilu sinun pitää sulkea?
Olen viime aikoina puhunut paljon siitä, mikä merkityksemme on.
Elämäsi on merkityksellistä, kun tunnustamasi uskon -
ja arkisen elämäsi välillä ei ole ristiriitaa. En usko, -
että menestys liittyy kovinkaan paljon rahaan, valtaan tai kuuluisuuteen.
Minusta se liittyy enemmän Jumalan mahdollisuuksiin elämässäsi.
Kirjailija H.G. Wells on sanonut tästä hyvin: -
"Hyvinvointi, maine, asema ja valta eivät ole menestyksen mittareita.
Ainoa todellinen menestyksen mittari on kuilu sen välillä, -
mitä meistä olisi voinut tulla ja mitä meistä on tullut."
Menestys on sitä, että kasvamme täyteen mittaamme.
Jos Jumalan mahdollisuudet ovat täällä ja elämme tällä tasolla, -
meillä saattaa olla jonkin verran rahaa ja mainetta -
ja melko vaikutusvaltainen asema, -
mutta Jumalalla olisi meille varattuna vielä paljon enemmän.
Jos elämäntapasi tuhoaa ihmissuhteesi ja mielenrauhasi -
ja jättää sisimpääsi tyhjyyden tunteen, -
elämässäsi ei ole menestystä.
Kunpa voisimme sulkea tuon kuilun ja ymmärtää, -
miten paljon Jumala voi meille antaa! Silloin alamme menestyä, -
koska elämme todeksi kaikkea sitä, mitä Jumala on meille varannut.
Ja sitten tekopyhyys.
Jos olemme tekopyhiä, teemme myönnytyksiä tai muutamme -
Raamatun sanomaa niin, että tärkeintä ovatkin omat tekomme -
tai niin, että siitä tulee pelkkä lakikokoelma, -
tyydymme paljon vähempään -
kuin mitä Jumala on meille tarkoittanut.
Olet täällä jotain tarkoitusta varten.
Vihollinen haluaa horjuttaa Jumalan suunnitelmaa elämässäsi.
Jos annat tuon kuilun tulla elämääsi, -
mahdollisuutesi vaikuttaa maailmaan vaarantuvat.
Luetaan vielä kerran Ef. 3:20 Messagen mukaan.
"Tiedäthän, Jumala voi tehdä mitä vain, paljon enemmän -
kuin osaat ikinä kuvitella, aavistaa tai pyytää villeimmissä unelmissasi!"
Mistä haaveilet villeimmissä ja hulluimmissa unelmissasi?
Ehkä et uskalla unelmoida.
Ehkä sinulle on sanottu, ettei uskossa ole kyse unelmistasi.
Jos uskomme, että Jumala voi tehdä jotain suurta elämässämme, -
meitä saatetaan arvostella, koska monet eivät ymmärrä, -
ettemme ole vain pelastettuja. Meillä on myös kutsu ja tarkoitus.
Heistä tärkeintä on pyhä elämä, -
mutta pyhä elämä voi myös antaa sinulle tilaisuuden toteuttaa unelmasi.
Villeimpien unelmiesi suurin vihollinen et ole sinä itse, -
vaan sisälläsi olevat asiat, jotka muodostavat kuilun -
Jumalan sinulle antaman kutsun ja tämänhetkisen elämäsi välille.
Rukoilen, että voimme sulkea tuon kuilun ja toteuttaa Jumalan kutsun.
Olen 62-vuotias, jos et tiennyt, mutta en aio vielä jäädä sivuun.
Minulla on vielä paljon elämää edessä ja villejä unelmia mielessäni.
Useimmat niistä liittyvät seurakuntaan ja Jumalan suunnitelmiin sitä varten.
Vain yksi asia voi estää niitä toteutumasta, ja se ei ole paholainen.
Kristus meissä on vahvempi kuin paholainen.
Hapate voi estää ne, jos annamme sen kasvaa ja levitä.
Hapate voi olla yksi monista asioista, jotka rakentavat pikku hiljaa kuilun, -
ja elämäni ja potentiaalini kasvavat erilleen. Sulje se kuilu.
Suljetaan tuo kuilu. Suljetaan se seurakuntana ja päätetään -
astua sisään Jumalan suunnitelmaan Jeesuksen nimessä.
Olen osa globaalia perhettä, ja kasvavaa naisten liikettä.
Teemme yhdessä työtä, kukoistamme paikallamme -
ja löydämme yhdessä paikkamme historiassa.
Löydämme itsemme Hänessä.
Eksyn silmiisi.
Tämä on Young&Freen uusi luku.
Meillä on asiaa. ―Aina on kyse Jeesuksesta.
Jännittää. ― Tulisipa enemmän kuin pari ihmistä.
Sitä ei tarvinne ottaa uudestaan.
Laulamme vielä kerran: Tämä on todellista rakkautta!
UUSI ALBUMI SAATAVANA NYT
On aina hienoa saada puhua ihmisille Jumalan Sanasta.
Jeesus on elämän antaja. Hän antoi elämänsä, jotta voisit elää.
Se on todella hienoa. Toivon, että seuraat ohjelmaa jatkossakin.
Jumala siunatkoon sinua. Muista aina, että paras on vielä edessä!
Pitäisikö elämässäni olla mitään muuta kuin Pelastajani?
Ylistän Sinua aina
Miten suuren armon olenkaan löytänyt Sinussa, Jeesukseni, -
että suuruutesi asuu sielussani
Pitäisikö elämässäni olla mitään muuta kuin Pelastajani?
Ylistän Sinua aina
Suomennos: Anni Lähteenmäki